STEC ดีดบวก 2% รับรุกธุรกิจ “เซอร์วิส” ระบบอาคาร พ่วงติดโผหุ้นดาวเด่น “รับเหมา” ปี 66  
STEC ดีดบวก 2% นิวไฮรอบ 8 เดือน รับจับมือพันธมิตรรุกธุรกิจ "เซอร์วิส" ระบบอาคาร พ่วงติดโผหุ้นดาวเด่น “รับเหมา” ปี 66 โดยปิดตลาดภาคเช้า ที่ระดับ 13.50 บาท บวก 0.30 บาท หรือ 2.27% ด้วยมูลค่าซื้อขาย 314 ล้าน
STEC ดีดบวก 2% นิวไฮรอบ 8 เดือน รับรุกธุรกิจ "เซอร์วิส" ระบบอาคาร พ่วงติดโผหุ้นดาวเด่น “รับเหมา” ปี 66  
29 ธ.ค. 2565

ผู้สื่อข่าวรายงานว่า วันนี้(29 ธ.ค.65) ราคาหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ปิดตลาดภาคเช้าอยู่ที่ระดับ 13.50 บาท บวก 0.30 บาท หรือ 2.27%  ด้วยมูลค่าซื้อขาย 314.77 ล้านบาท ราคาหุ้นนิวไฮรอบ 8 เดือน โดยเทียบตั้งแต่หุ้นยืนที่ระดับ 13.50 บาท เมื่อวันที่ 11 เม.ย.65

โดย STEC แจ้งว่าบริษัท ซิโน-ไทย โฮลดิ้ง จำกัด ซึ่งเป็นบริษัทย่อยที่ STEC ถือหุ้น 100% ทำสัญญาร่วมทุนกับ บริษัท ไซเท็ม คอร์ปอเรชั่น จำกัด จัดตั้ง บริษัท ไซเท็ม เอสที เอ็นจิเนียริ่ง แอนด์ เซอร์วิส จำกัด เพื่อประกอบธุรกิจบำรุงรักษา บริหารจัดการระบบประกอบอาคารและงานระบบพิเศษ มีทุนเริ่มต้น 5 ล้านบาท แบ่งเป็นหุ้นสามัญจำนวน 50,000 หุ้น มูลค่าที่ตราไว้หุ้นละ 100 บาท โดยบริษัท ซิโน-ไทย โฮลดิ้ง จำกัด ถือหุ้น 30% และบริษัท ไซเท็ม คอร์ปอเรชั่น จำกัด ถือหุ้น 70%
ด้านบล.ฟินันเซีย ไซรัส ระบุในบทวิเคราะห์ว่า กลุ่มรับเหมาฯ มองภาพรวมการก่อสร้างปี 66 มีทิศทางฟื้นตัวดีหนุนจาก Backlog ของแต่ละบริษัทที่ Cover ทั้งบริษัท ช.การช่าง จำกัด (มหาชน) หรือ CK,บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC,บริษัท ซีฟโก้ จำกัด (มหาชน) หรือ SEAFCO,บริษัท ไพลอน จำกัด (มหาชน) หรือ PYLON ที่ปรับตัวขึ้น
โดยล่าสุดสิ้นสุดไตรมาส 3/65 อยู่ที่ 1.5 แสนล้านบาท โดยหลักๆอยู่ที่ CK และ STEC อย่างไรก็ตามการประมูลในปี 66 โดยเฉพาะต้นปีอาจไม่คึกคักนักและรอลุ้นเร่งตัวอีกครั้งภายหลังการเลือกตั้งจากการศึกษาพบว่า ราคาหุ้นสัมพันธ์กับ Backlog มากกว่าแนวโน้มกำไร หมายถึงตลาดให้ความสำคัญกับการรับงานใหม่มากกว่า ความท้าทายคือการบริหารจัดการต้นทุนทั้งค่าก่อสร้างที่อยู่ในระดับสูงกว่าก่อน COVID-19 จำนวนแรงงานที่ยังไม่กลับมาเท่าปกติ และปริมาณงานในตลาดที่ยังฟื้นตัวไม่เต็มที่ให้น้ำหนักการลงทุน “Neutral”
สำหรับกลยุทธ์เน้น Selective หุ้นที่มีปัจจัยบวกเฉพาะตัวเลือก บริษัท ช.การช่าง จำกัด (มหาชน) หรือ CK เป็น Top Pick จาก Backlog ที่จะพุ่งขึ้นมากสุดจากโอกาสรับงานใหญ่ และมอง บริษัท ซีฟโก้ จำกัด (มหาชน) หรือ SEAFCO น่าสนใจขึ้นจากงบไตรมาส 1/66 ที่จะ Turnaround